CELEX: 32015R0047
Language: hr
Date: 2015-01-14 00:00:00
Title: Provedbena uredba Komisije (EU) 2015/47 оd 14. siječnja 2015. o odobrenju pripravka alfa-amilaze koju proizvodi Bacillus licheniformis (DSM 21564) kao dodatka hrani za mliječne krave (nositelj odobrenja DSM Nutritional products Ltd., kojeg predstavlja DSM Nutritional Products Sp. Z.o.o)  Tekst značajan za EGP

15.1.2015   
            
            
               HR
            
            
               Službeni list Europske unije
            
            
               L 9/8
            
         PROVEDBENA UREDBA KOMISIJE (EU) 2015/47
   оd 14. siječnja 2015.
   o odobrenju pripravka alfa-amilaze koju proizvodi Bacillus licheniformis (DSM 21564) kao dodatka hrani za mliječne krave (nositelj odobrenja DSM Nutritional products Ltd., kojeg predstavlja DSM Nutritional Products Sp. Z.o.o)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003.o dodacima hrani za životinje (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 propisuje se odobravanje dodataka hrani za životinje te osnove i postupci za izdavanje tog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka alfa-amilaze koju proizvodi Bacillus licheniformis (DSM 21564). Uz navedeni zahtjev priložene su pojedinosti i dokumenti potrebni u skladu s člankom 7. stavkom 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje pripravka alfa-amilaze koju proizvodi Bacillus licheniformis (DSM 21564) kao dodatka hrani za mliječne krave i njegovo razvrstavanje u kategoriju dodataka „zootehnički dodaci”.
            
         
               (4)
            
            
               Europska agencija za sigurnost hrane (dalje u tekstu: „Agencija”) u svojim je mišljenjima od 15. lipnja 2012. (2) i 9. listopada 2013. (3) zaključila da pod predloženim uvjetima uporabe pripravak alfa-amilaze koju proizvodi Bacillus licheniformis (DSM 21564) nema štetan učinak na zdravlje životinja, zdravlje ljudi ili na okoliš. Agencija je nadalje napomenula da taj dodatak znatno povećava proizvodnju mlijeka tijekom prve polovine razdoblja laktacije. Međutim, smatrala je da se taj zaključak ne može donijeti i za cijelo razdoblje laktacije. Agencija smatra da ne postoji potreba za posebnim zahtjevima za praćenje nakon stavljanja na tržište. Potvrdila je i izvješće o metodi analize dodatka hrani za životinje u hrani za životinje koje je dostavio referentni laboratorij osnovan Uredbom (EZ) br. 1831/2003.
            
         
               (5)
            
            
               Ocjena pripravka alfa-amilaze koju proizvodi Bacillus licheniformis (DSM 21564) pokazuje da su ispunjeni uvjeti za odobrenje propisani člankom 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je naveden u Prilogu ovoj Uredbi.
            
         
               (6)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Odobrenje
   Pripravak naveden u Prilogu, koji pripada kategoriji dodataka hrani za životinje „zootehnički dodaci” i funkcionalnoj skupini „tvari za poticanje probavljivosti”, odobrava se kao dodatak hrani za životinje pod uvjetima utvrđenima u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. siječnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 268, 18.10.2003., str. 29.
   
   
      (2)  EFSA Journal 2012.; 10(7):2777.
   
      (3)  EFSA Journal 2013.; 11(10):3434.
   
      PRILOG
      
                  Identifikacijski broj dodatka hrani za životinje
               
               
                  Naziv nositelja odobrenja
               
               
                  Dodatak hrani za životinje
               
               
                  Sastav, kemijska formula, opis, analitička metoda
               
               
                  Vrsta ili kategorija životinje
               
               
                  Najviša dob
               
               
                  Najmanja dopuštena količina
               
               
                  Najveća dopuštena količina
               
               
                  Ostale odredbe
               
               
                  Datum isteka valjanosti odobrenja
               
            
                  Jedinice aktivnosti/kg potpune krmne smjese s udjelom vlage od 12 %
               
            
                  
                     Kategorija zootehničkih dodataka hrani za životinje. Funkcionalna skupina: tvari za poticanje probavljivosti.
                  
               
            
                  4a21
               
               
                  DSM Nutritional products Ltd., kojeg zastupa DSM Nutritional Products Sp. Z.o.o
               
               
                  alfa-amilaza
                  EC 3.2.1.1
               
               
                  
                     Sastav dodatka hrani za životinje
                  
                  pripravak alfa-amilaze koju proizvodi Bacillus licheniformis (DSM 21564) najmanje aktivnosti od:
                  
                               
                           
                           
                              kruti oblik: 160 KNU (1) /g;
                           
                        
                               
                           
                           
                              tekući oblik: 240 KNU/g.
                           
                        
                     Značajka aktivne tvari
                  
                  alfa-amilaza EC 3.2.1.1 koju proizvodi Bacillus licheniformis (DSM 21564).
                  
                     Analitička metoda
                      (2)
                  
                  Određivanje alfa-amilaze:
                  kolorimetrijska metoda koja se temelji na kvantifikaciji obojenih fragmenata nastalih reakcijom alfa-amilaze na supstratima crvenog škroba.
               
               
                  Mliječne krave
               
               
                  —
               
               
                  300 KNU
               
               
                  —
               
               
                  
                              1.
                           
                           
                              U uputama za uporabu dodatka hrani za životinje i premiksa potrebno je navesti uvjete skladištenja i stabilnost pri peletiranju.
                           
                        
                              2.
                           
                           
                              Za uporabu do četrnaestog tjedna laktacije.
                           
                        
                              3.
                           
                           
                              Zbog sigurnosnih razloga pri rukovanju upotrebljavati zaštitu za dišne organe, naočale i rukavice.
                           
                        
               
                  4. veljače 2025.
               
            
         (1)  1 KNU iznos je enzima koji oslobađa 6 mikromola p-nitrofenola po minuti iz 1,86 mM etiliden-G7-p-nitrofenil-maltoheptozida pri pH 7,0 i 37 °C.
      
         (2)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports.